मुशर्रफ करते थे कभी वहां जॉगिंग जहां मारा गया लादेन  
सेना में प्रशिक्षण के दौरान पाकिस्तान के पूर्व राष्ट्रपति परवेज मुशर्रफ उस जगह से कुछ दूरी पर जॉगिंग किया करते थे जहां ओसामा बिन लादेन मारा गया।
सेना में प्रशिक्षण के दौरान पाकिस्तान के पूर्व राष्ट्रपति परवेज मुशर्रफ उस जगह से कुछ दूरी पर जॉगिंग किया करते थे जहां ओसामा बिन लादेन मारा गया।  इस्लामाबाद के पास ऐबटाबाद शहर में जिस जगह ओसामा मारा गया वहां से महज कुछ गज की दूरी पर सैन्य अकादमी है जहां मुशर्रफ ने प्रशिक्षण लिया। मुशर्रफ ने कहा मैं हैरान हूं कि वह जगह पाकिस्तान सैन्य अकादमी के पास है। टेलीग्राफ ने उनके हवाले से कहा वह जगह उस जगह के पास है जहां से मैं नौ मील दौड़ते हुए गुजरता था। हो सकता है उस मकान के आगे से निकलता होउंगा। यह चौंकाने वाली बात है। अखबार के अनुसार उनकी यह टिप्पणी बताती है कि सेना में प्रशिक्षण लेने वाले नियमित तौर पर लादेन के उस परिसर के पास से गुजरते होंगे जहां वह मारा गया। मुशर्रफ ने इस बात का खंडन किया कि 1999 से 2008 के उनके शासनकाल के दौरान उन्हें लादेन के अते पते की जानकारी थी। उन्होंने लेकिन स्वीकार किया कि खुफिया विफलता रही। उन्होंने कहा वे नहीं जानते थे कि वह वहां है। इसे विफलता अथवा खुफिया कमी कहा जा सकता है लेकिन यह पाकिस्तान और अमेरिका दोनों की खुफिया विफलता थी।